Charente-Maritime
Store norske leksikon,Geografi,Verdens geografi,Europa,Frankrikes geografi
Charente-Maritime er et departement i det vestlige Frankrike, i regionen Nouvelle-Aquitaine, strekker seg langs Biscayabukta fra utløpet av Gironde til Sèvre Nantaise, omfatter øyene Oléron, Ré, Aix og Madame. Departementet strekker seg over et område på 6864 kvadratkilometer og har 644 303 innbyggere (2017). Hovedstad er La Rochelle.
Charente-Maritime har et mildt klima og er et av Frankrikes beste jordbruksdistrikter. Det dyrkes mest korn og grønnsaker, i tillegg poteter, lin og frukt, og druer til konjakk-produksjon. Store områder er dekket av vinmarker. Husdyrholdet er betydelig, med produksjon både av kjøtt og meierivarer. Saltutvinning og østersavl, spesielt i Marennes. Det er dessuten betydelig turisme i området, med badesteder som Royan. Les mer i Store norske leksikon Frankrike Frankrikes geografi regioner og departementer i Frankrike